
PARLAMENTUL ROMÂNIEI

CAMERA DEPUTAŢILOR

	Comisia pentru buget,

finanțe și bănci
    
	                          Bucureşti, 29.09.2014
                          Nr. 4c-2/513
                          PL-x 385/2013




  BIROULUI  PERMANENT 

                                                                    AL

CAMEREI  DEPUTAŢILOR

Vă înaintăm, alăturat, RAPORTUL asupra propunerii legislative privind reglementarea regimului juridic al societăţilor ale căror acţiuni se tranzacţionează pe piaţa RASDAQ sau pe piaţa valorilor mobiliare necotate, trimisă spre dezbatere în fond, cu adresa nr. PL-x 385 din 21 octombrie 2013, înregistrată sub nr. 4c-2/513 din 21 octombrie 2013, Camera Deputaţilor fiind Cameră decizională. 
În raport cu obiectul şi conţinutul său, propunerea legislativă face parte din categoria legilor organice.

PREŞEDINTE
        Viorel ŞTEFAN

RAPORT 
asupra propunerii legislative privind reglementarea regimului juridic al societăţilor ale căror acţiuni se tranzacţionează pe piaţa RASDAQ sau pe piaţa valorilor mobiliare necotate
În conformitate cu prevederile art. 95 din Regulamentul Camerei Deputaţilor, republicat, Comisia pentru buget finanțe și bănci a fost sesizată spre dezbatere în fond,  cu propunerea legislativă  privind reglementarea regimului juridic al societăţilor ale căror acţiuni se tranzacţionează pe piaţa RASDAQ sau pe piaţa valorilor mobiliare necotate, trimisă cu adresa nr. PL-x 385 din 21 octombrie 2013, înregistrată sub nr. 4c-2/513 din 21 octombrie 2013.
Conform prevederilor art. 75 din Constituţia României, republicată, şi ale art.92 din Regulamentul Camerei Deputaţilor, republicat, Camera Deputaţilor este Cameră decizională.
Senatul, în calitate de primă Cameră sesizată, a respins propunerea legislativă în şedinţa din 15 octombrie 2013.
La întocmirea raportului, Comisia au avut în vedere avizele Consiliului Legislativ, Comisiei pentru industrii şi servicii şi Comisiei juridice, de disciplină şi imunităţi.
Propunerea legislativă supusă dezbaterii are ca obiect reglementarea regimului juridic al societăţilor ale căror acţiuni se tranzacţionează pe piaţa RASDAQ sau pe piaţa valorilor mobiliare necotate, în vederea asigurării protecţiei investitorilor minoritari şi pentru continuitate, prin introducerea unor cerinţe suplimentare pe care societăţile tranzacţionate pe piaţa RASDAQ trebuie sa le respecte după transferul pe un sistem alternativ de tranzacţionare.
În conformitate cu prevederile art. 61 din Regulamentul Camerei Deputaţilor, republicat, cu modificările şi completările ulterioare, membrii Comisiei au examinat propunerea legislativă menţionată mai sus, în şedinţa din 29 septembrie 2014.

Din totalul de 35 de membri ai Comisiei pentru buget, finanţe şi bănci au fost prezenţi la dezbatere 25 deputaţi.

La dezbaterea acestei propuneri legislative au fost prezenţi, în calitate de invitaţi, domnul Mircea Ursache, vicepreşedinte A.S.F. şi domnul Dan Manolescu, Secretar de Stat la Ministerul Finanţelor Publice.
În urma examinării propunerii legislative şi a opiniilor exprimate, membrii Comisiei au hotărât, cu majoritatea deputaţilor prezenţi la dezbateri, să supună plenului Camerei Deputaţilor, adoptarea propunerii legislative privind reglementarea regimului  juridic al societăţilor ale căror acţiuni se tranzacţionează pe piaţa RASDAQ sau pe piaţa valorilor mobiliare necotate, cu amendamente admise prezentate în Anexă.
În raport cu obiectul şi conţinutul său, propunerea legislativă face parte din categoria legilor organice.
                       PREŞEDINTE                                                       SECRETAR                     

                      Viorel ŞTEFAN                                                Mihai-Aurel DONŢU
Şef Serviciu, Giorgiana Ene
Consilier parlamentar, Ioana Popescu
Anexă 

AMENDAMENTE ADMISE

	Nr. crt.
	Text Plx 385/2013
	Amendamente propuse
	Motivaţia amendamentelor

	1.
	Lege privind reglementarea regimului juridic al societăţilor ale căror acţiuni se tranzacţionează pe piaţa RASDAQ sau pe piaţa valorilor mobiliare necotate.
	Titlul legii se modifică şi va avea următorul cuprins: 
Lege privind clarificarea statutului juridic al acţiunilor care se tranzacţionează pe Piaţa RASDAQ sau pe piaţa valorilor mobiliare necotate.
Autor: Comisia pentru buget, finanţe şi bănci
	Tehnică legislativă

	2.
	Art.1 (1) Prezenta lege reglementează procedurile aplicabile societăţilor comerciale ale căror acţiuni se tranzacţionează pe Piaţa RASDAQ în vederea admiterii acestora la tranzacţionare pe o piaţă reglementată sau tranzacţionării pe un sistem alternativ de tranzacţionare autorizate de Comisia Naţională a Valorilor Mobiliare, denumită în continuare C.N.V.M.
(2) Prevederile prezentei legi se aplică în mod corespunzător şi societăţilor comerciale ale căror acţiuni se tranzacţionează pe piaţa valorilor mobiliare necotate, precum şi organismelor de plasament colectiv ale căror titluri de participare se tranzacţionează pe piaţa RASDAQ.

	1. Articolul 1 se modifică şi va avea următorul cuprins:

Art.1 Prezenta lege reglementează procedura  legală de urmat pentru clarificarea situaţiei acţiunilor tranzacţionate pe Piaţa RASDAQ, precum şi a acţiunilor tranzacţionate pe piaţa acţiunilor necotate, în vederea punerii de acord cu prevederile Legii nr. 297/2004 privind piaţa de capital, cu modificările şi completările ulterioare, precum şi ale Directivei 204/39/EC.

- - lf
Autor: Comisia pentru buget, finanţe şi bănci
	Enunţarea mai clară a scopului proiectului de Lege - clarificarea situaţiei acţiunilor tranzacţionate pe piaţa RASDAQ.

	3.
	Art.2 (1) Bursa de Valori Bucureşti S.A., denumită în continuare B.V.B., are obligaţia ca, în termen de cel mult 45 de zile de la intrarea în vigoare a prezentei legi, să identifice societăţile comerciale ale căror acţiuni se tranzacţionează pe Piaţa RASDAQ şi care, la data intrării în vigoare a prezentei legi, îndeplinesc condiţiile de admitere pe o piaţă reglementată prevăzute la art. 213, art. 215 şi art. 217 alin. (1) şi (2) lit. a) din Legea nr. 297/2004 privind piaţa de capital, cu modificările şi completările ulterioare.
(2) În cazul în care din informaţiile referitoare la anumite societăţi comerciale deţinute de B.V.B. aceasta nu poate aprecia dacă sunt îndeplinite condiţiile de admitere la tranzacţionare pe o piaţă reglementată, B.V.B. va notifica emitenţii respectivi şi, dacă este cazul, S.C. Depozitarul Central S.A., în termen de cinci zile de la intrarea în vigoare a prezentei legi, solicitându-le informaţiile necesare. Aceste entităţi au obligaţia transmiterii informaţiilor solicitate în maxim cinci zile de la data primirii notificării.
(3) În termenul stipulat la alin. (1), B.V.B. va întocmi şi va transmite la C.N.V.M. lista societăţilor comerciale identificate în conformitate cu prevederile alin. (1).
(4) C.N.V.M. va informa în termen de cel mult 10 zile societăţile comerciale înscrise în lista menţionată la alin. (3) cu privire la îndeplinirea condiţiilor de admitere la tranzacţionare pe o piaţă reglementată autorizată de C.N.V.M. şi va publica lista pe pagina de web proprie.
(5) Pe piaţa reglementată se pot admite la tranzacţionare, cu aprobarea C.N.V.M. şi societăţi comerciale ale căror acţiuni se tranzacţionează pe Piaţa RASDAQ şi care, la data intrării în vigoare a prezentei legi, nu îndeplinesc condiţiile menţionate la art. 213 alin. (1) lit. b) şi c) şi art. 217 alin. (2), lit. a) din Legea 297/2004 privind piaţa de capital, cu modificările şi completările ulterioare, cu respectarea prevederilor art. 214, respectiv art. 217 alin. (2), lit. b) din legea menţionată.
	2. Articolul 2 se elimină.

Autor: Comisia pentru buget, finanţe şi bănci

	Verificarea îndeplinirii condiţiilor de admitere la tranzacţionare cu 270 de zile înainte de publicarea prospectului este nerelevantă. Decizia de aprobare pentru fincare caz în parte, aparţine A.S.F.

	4.
	Art. 3 (1) Consiliul de administraţie/directoratul societăţilor comerciale identificate de B.V.B. şi înscrise în lista menţionată la art. 2 alin. (3) are obligaţia să convoace şi să efectueze demersurile necesare pentru desfăşurarea adunării generale a acţionarilor, în conformitate cu prevederile Legii nr. 297/2004 şi reglementărilor emise de C.N.V.M. privind exercitarea anumitor drepturi ale acţionarilor în cadrul adunărilor generale ale societăţilor, în termen de cel mult 120 de zile de la data intrării în vigoare a prezentei legi, pe a cărei ordine de zi va fi inclusă aprobarea propunerii de admitere a acţiunilor la tranzacţionare pe o piaţă reglementată autorizată de C.N.V.M., alegerea unuia dintre sistemele alternative de tranzacţionare aprobate de C.N.V.M. pentru tranzacţionarea acţiunilor sau retragerea de Ia tranzacţionare a acţiunilor.

(2) Cele trei opţiuni prevăzute la alin. (1) şi incluse pe ordinea de zi vor fi alternative, adunarea generală a acţionarilor urmând a adopta o singură hotărâre care să reflecte voinţa acţionarilor pentru una dintre opţiuni.
(3) În situaţia în care adunarea generală a acţionarilor nu aprobă iniţierea demersurilor pentru admiterea la tranzacţionare pe o piaţă reglementată autorizată de C.N.V.M., ci tranzacţionarea pe un sistem alternativ de tranzacţionare sau retragerea de la tranzacţionare a acţiunilor, acţionarii care nu au votat în favoarea hotărârii adunării generale a acţionarilor au dreptul de a se retrage din societate şi de a solicita cumpărarea acţiunilor lor de către societate.
(4) În situaţia menţionată la alin. (3) societatea are obligaţia ca în termen de 90 de zile să convoace şi să efectueze demersurile necesare pentru desfăşurarea unei noi adunări generale a acţionarilor, cu includerea în convocatorul adunării, ca punct distinct pe ordinea de zi, prezentarea raportului întocmit de un evaluator independent înregistrat la C.N.V.M. privind preţul pe acţiune care urmează a fi achitat acţionarilor în cazul retragerii acestora din societate.
(5) Preţul pe acţiune care urmează a fi achitat în cazul retragerii acţionarilor din societate este aprobat de adunarea generală a acţionarilor şi se stabileşte în conformitate cu standardele internaţionale de evaluare de către un evaluator independent înregistrat la C.N.V.M.
(6) Hotărârea adunării generale a acţionarilor se publică pe pagina de web a C.N.V.M. a operatorului de piaţă pe care se tranzacţionează respectivele valori mobiliare, precum şi pe pagina de web a societăţii.
(7) Dreptul de retragere prevăzut la alin. (3) poate fi exercitat de acţionari în termen de 30 de zile de la data publicării hotărârii adunării generale a acţionarilor în Monitorul Oficial al României.
(8) Societatea achită acţionarilor care solicită retragerea din societate contravaloarea acţiunilor în termen de cel mult 45 zile de la primirea cererii.

	3. Articolul 3 devine articolul 2 cu următorul cuprins:

Art.2.-(1) Consiliile de administraţie/directoratele societăţilor ale căror acţiuni sunt tranzacţionate pe Piaţa RASDAQ sau pe piaţa acţiunilor necotate, au obligaţia să convoace şi să efectueze demersurile necesare pentru desfăşurarea adunărilor generale extraordinare a acţionarilor, în termen de 120 zile de la intrarea în vigoare a prezentei legi, în condiţiile stabilite de Legea societăţilor nr. 31/1990 republicată cu modificările şi completările ulterioare, cu scopul dezbaterii de către acţionari a situaţiei create de lipsa cadrului legal de funcţionare a Pieţei RASDAQ, precum şi pentru ca aceştia să ia o decizie privitoare la efectuarea de către societate a demersurilor legale necesare în vederea admiterii la tranzacţionare a acţiunilor emise de societate pe o piaţă reglementată sau a tranzacţionării acestora în cadrul unui sistem alternativ de tranzacţionare, în baza prevederilor Legii     nr. 297/2004, cu modificările şi completările ulterioare, şi a reglementărilor emise de A.S.F.
(2) În vederea informării corecte a acţionarilor, consiliul de administraţie/directoratul societăţii va întocmi şi va pune la dispoziţia acestora, în condiţiile art. 1172 din Legea nr. 31/1990 republicată, cu modificările şi completările ulterioare, un raport cuprinzând:

a) cadrul juridic aplicabil tranzacţionării acţiunilor pe o piaţă reglementată respectiv a tranzacţionării în cadrul unui sistem alternativ de tranzacţionare;

b) prezentarea pieţelor reglementate şi a sistemelor alternative de tranzacţionare pe care pot fi tranzacţionate acţiunile societăţii.

(3) Pe lângă cerinţele de publicare stabilite prin art. 131 alin. (4) din Legea nr. 31/1990, republicată cu modificările şi completările ulterioare, hotărârea adoptată de adunarea generală a acţionarilor va fi publicată şi pe pagina web a A.S.F., pe pagina web a B.V.B., precum şi într-un cotidian de largă răspândire la nivel naţional. Dacă societatea dispune de o pagină web proprie, hotărârea va fi publicată şi pe această pagină.
Autor: Comisia pentru buget, finanţe şi bănci

	Întrucât Piaţa RASDAQ şi piaţa acţiunilor necotate nu sunt pieţe reglementate, societăţilor ale căror acţiuni sunt tranzacţionate pe aceste pieţe nu le sunt aplicabile prevederile Legii nr. 297/2004 cu modificările şi completările ulterioare şi reglementările C.N.V.M. privitoare la modul de desfăşurare a A.G.A. Singurele prevederi aplicabile sunt cele ale Legii nr. 31/1990 republicată cu modificările şi completările ulterioare şi ale actelor constitutive ale societăţilor.

Din acelaşi motiv, prevederile aplicabile în materia retragerii acţionarilor din societate sunt cele ale art. 134 din Legea nr. 31/1990 republicată cu modificările şi completările ulterioare, singurul care reglementează dreptul de retragere al acţionarilor dintr-o societate ale cărei acţiuni nu sunt tranzacţionate pe o piaţă reglementată.



	5.
	
	4. După articolul 2 se introduce articolul 3, cu următorul cuprins:

 Art. 3. - (1) În situaţia în care adunarea generală a acţionarilor hotărăşte ca societatea să nu facă demersurile legale necesare în vederea admiterii la tranzacţionare a acţiunilor emise de societate pe o piaţă reglementată sau a tranzacţionării acestora în cadrul unui sistem alternativ de tranzacţionare, acţionarii au dreptul de a se retrage din societate în condiţiile art. 134 din Legea nr. 31/1990, republicată, cu modificările şi completările ulterioare.

(2) Prin derogare de la prevederile art. 134 din Legea nr. 31/1990, republicată,  cu modificările şi completările ulterioare, termenul în care acţionarii îşi pot exercita dreptul de retragere este de 90 zile de la publicarea hotărârii adunării generale a acţionarilor în condiţiile art. 2 alin (3).

Autor: Comisia pentru buget, finanţe şi bănci

	Se impune precizarea că drepturile acţionarilor de retragere se activează şi în situaţia în care aceştia votează împotriva hotărârii majorităţii.

Pentru o mai bună protecţie, se impune prelungirea termenului de la 30 la 90 de zile.

	6.
	
	5.  După articolul 3 se introduce articolul 4, cu următorul cuprins:

Art. 4.- (1) Acţionarii au dreptul de a se retrage din societate şi în cazurile în care adunarea generală convocată potrivit prevederilor art. 2:

a) nu se desfăşoară din cauza neîndeplinirii condiţiilor legale de cvorum,

b) nu adoptă nicio hotărâre prin neîndeplinirea condiţiilor legale de majoritate,

c) nu se desfăşoară în termenul de 120 zile stabilit la art. 2, alin. (1).
(2) Termenul de exercitare a dreptului de retragere curge de la data adunării generale în cazurile prevăzute la alin. (1) lit. a) şi b), respectiv de la expirarea termenului prevăzut la art. 2, în cazul prevăzut la alin. (1) lit. c).

Autor: Comisia pentru buget, finanţe şi bănci

	Extinderea dreptului de retragere a acţionarilor pentru toate schimbările ce vor apărea urmare hotărârilor AGA.

	7.
	
	6. După articolul 4 se introduce articolul 5, cu următorul cuprins:

Art. 5.  Prevederile art. 3, 4 şi ale art. 7 alin. (3) nu se aplică în cazul societăţilor ale căror acţiuni sunt tranzacţionate pe piaţa acţiunilor necotate.

Autor: Comisia pentru buget, finanţe şi bănci

	Acţionarii societăţilor ale căror acţiuni sunt tranzacţionate pe piaţa acţiunilor necotate nu au dreptul de retragere întrucât aceste societăţi au trecut deja printr-o procedură de delistare conform procedurilor legale.

	8.
	Art.4 (1) În situaţia în care adunarea generală a acţionarilor aprobă iniţierea demersurilor pentru admiterea la tranzacţionare pe o piaţă reglementată autorizată de C.N.V.M., societatea comercială are obligaţia să transmită 1a C.N.V.M., în termen de cel mult 90 de zile de la data adoptării hotărârii adunării generale a acţionarilor, prospectul de admitere la tranzacţionare întocmit în conformitate cu prevederile legale în vigoare, în vederea aprobării acestuia.

(2) C.N.V.M. nu percepe tarif pentru aprobarea prospectului prevăzut la alin. (1).

	7. Articolul 4 devine articolul 6 cu următorul cuprins:

Art. 6 - (1) În situaţia în care adunarea generală a acţionarilor aprobă iniţierea demersurilor pentru admiterea la tranzactionare pe o piaţă reglementată autorizată de A.S.F., societatea reglementată de Legea nr. 31/1990m republicată, cu modificările şi completările ulterioare, are obligaţia să transmită la A.S.F., în termen de cel mult 90 de zile de la data adoptării hotărârii adunării generale a acţionarilor, prospectul de admitere la tranzacţionare, întocmit în conformitate cu prevederile legale în vigoare, în vederea aprobării acestuia.

(2) A.S.F. nu percepe tarif pentru aprobarea prospectului prevăzut la alin. (1).

Autor: Comisia pentru buget, finanţe şi bănci

	Tehnică legislativă

	9.
	Art. 5 Acţiunile societăţilor comerciale prevăzute la art. 4 alin. (1) vor fi admise la tranzacţionare pe piaţa reglementată aleasă, ulterior:
a) publicării prospectului de admitere la tranzacţionare prevăzut la art. 4 alin. (1);
b) verificării îndeplinirii condiţiilor prevăzute de reglementările respectivei pieţe reglementate;
c) încheierii contractului cu depozitarul central autorizat pentru efectuarea de către acesta de operaţiuni de depozitare şi de registru pentru respectiva societate;
d) încheierii contractului cu operatorul de piaţă care administrează respectiva piaţă reglementată.

	8. Articolul 5 devine articolul 7 cu următorul cuprins:

Art. 7 (1) Analizând documentaţia înaintată de către societate în susţinerea cererii de admitere a acţiunilor emise de către aceasta pe o piaţă reglementată, A.S.F. va emite o decizie de admitere la tranzacţionare a acestora pe piaţa reglementată sau de respingere a cererii în baza prevederilor Legii nr. 297/2004 cu modificările şi completările ulterioare.

(2) Decizia A.S.F. va fi publicată pe pagina web a A.S.F., pe pagina web a B.V.B., în Buletinul A.S.F., precum şi într-un cotidian de largă răspândire la nivel naţional. Dacă societatea dispune de o pagină web proprie, decizia va fi publicată şi pe această pagină.

(3) În situaţia în care A.S.F. nu admite tranzacţionarea acţiunilor pe piaţa reglementată, acţionarii societăţii au dreptul de a se retrage din societate în condiţiile stabilite la art. 3. Termenul stabilit la art. 3 curge de la data publicării deciziei A.S.F.

(4) Prevederile prezentului articol se aplică în mod corespunzător şi în cazul procedurii derulate de societate în vederea tranzacţionării în cadrul unui sistem alternativ de tranzacţionare. 
Autor: Comisia pentru buget, finanţe şi bănci

	Acţiunile pot fi admise la tranzacţionare pe o piaţă reglementată cu aprobarea A.S.F. 

A.S.F. nu poate fi obligat să admită la tranzacţionare dacă emitentul nu îndeplineşte condiţiile.
Se impune precizarea că şi în această situaţie se activează dreptul de retragere, precum şi condiţiile de exercitare a acestui drept.


	10.
	Art. 6 (1) B.V.B. are obligaţia ca în termen de cel mult 45 de zile de la intrarea în vigoare a prezentei legi să identifice societăţile comerciale ale căror acţiuni se tranzacţionează pe Piaţa RASDAQ şi care la data intrării în vigoare a prezentei legi nu îndeplinesc condiţiile de admitere la tranzacţionare pe o piaţă reglementată prevăzute la art. 213, art. 215 şi art. 217 alin. (1) şi alin. (2) lit. a) din Legea nr. 297/2004.

(2) În termenul stipulat la alin. (1) B.V.B. va întocmi şi va transmite la C.N.V.M. lista societăţilor comerciale identificate în conformitate cu prevederile alin. (1).
(3) C.N.V.M. va informa în termen de cel mult 10 zile societăţile comerciale înscrise în lista menţionată la alin. (2) cu privire la neîndeplinirea condiţiilor de admitere la tranzacţionare pe o piaţă reglementată autorizată de C.N.V.M. şi va publica lista pe pagina de web proprie.

	9. Articolul 6 se elimină.
Autor: Comisia pentru buget, finanţe şi bănci

	Se elimină articolul 6 deoarece este lipsit de eficienţă juridică.

	11.
	Art. 7 (1) Consiliul de administraţie/directoratul societăţilor comerciale care sunt înscrise în lista menţionată la art. 6 alin. (2) are obligaţia să convoace şi să efectueze demersurile necesare pentru desfăşurarea adunării generale a acţionarilor, în conformitate cu prevederile Legii nr. 297/2004 şi reglementărilor emise de C.N.V.M. privind exercitarea anumitor drepturi ale acţionarilor în cadrul adunării generale a acţionarilor? în termen de cel mult 120 de zile de la data intrării în vigoare a prezentei legi, pe a cărei ordine de zi va fi inclusă alegerea unuia dintre sistemele alternative de tranzacţionare aprobate de C.N.V.M. pentru tranzacţionarea acţiunilor sau retragerea de la tranzacţionare a acţiunilor.
(2) Cele doua opţiuni prevăzute la alin. (1) şi incluse pe ordinea de zi vor fi alternative, adunarea generală a acţionarilor urmând a adopta o singură hotărâre care să reflecte voinţa acţionarilor pentru una dintre opţiuni.
(3) Acţionarii care nu au votat în favoarea hotărârii adunării generale prin care s-a decis iniţierea demersurilor pentru admiterea pe un sistem alternativ de tranzacţionare care nu îndeplineşte condiţiile prevăzute la alin. (4) şi (5) sau pentru retragerea de la tranzacţionare a acţiunilor au dreptul de a se retrage din societate şi de a solicita cumpărarea acţiunilor lor de către societate, urmând a se aplica corespunzător procedura prevăzută Ia art. 3 alin. (4) -<8).
(4) Obligaţia de acordare a dreptului de retragere din societate nu este aplicabilă în situaţia în care adunarea generală a acţionarilor societăţilor înscrise în lista menţionată la art. 6 alin. (2) hotărăşte iniţierea demersurilor pentru admiterea la tranzacţionare pe un sistem alternativ de tranzacţionare aprobat de C.N.V.M. care aplică prevederile Legii nr. 297/2004, precum şi cele ale reglementărilor emise de C.N.V.M. referitoare la:
a) notificarea raportărilor privind pragurile de deţineri;
b) exercitarea anumitor drepturi ale acţionarilor în cadrul adunărilor generale ale societăţilor privind convocarea, desfăşurarea adunării generale a acţionarilor şi exercitarea drepturilor acţionarilor aferente acţiunilor cu drept de vot în cadrul adunărilor generale;
c) aplicarea metodei votului cumulativ pentru alegerea consiliului de administraţie;
d) ofertele publice de preluare obligatorii;
e) retragerea acţionarilor dintr-o societate;
f) obligaţiile de raportare ale societăţilor, cu excepţia celor trimestriale şi semestriale, 

g) abuzul pe piaţă.
(5) Lista sistemelor alternative de tranzacţionare care îndeplinesc cumulativ condiţiile prevăzute la alin. (4) va fi afişată pe pagina web a C.N.V.M., în termen de 45 de zile de la intrarea în vigoare a prezentei legi şi va fi actualizată periodic.

	10. Articolul 7 se elimină.
Autor: Comisia pentru buget, finanţe şi bănci

	Prevederile referitoare la adunarea generală a acţionarilor precum şi la dreptul de retragere al acţionarilor sunt acoperite de către art. 2 reformulat.


	12.
	Art. 8 Acţiunile societăţilor comerciale prevăzute la art. 2 alin. (3) şi care au hotărât tranzacţionarea pe un sistem alternativ de tranzacţionare, precum şi acţiunile societăţilor comerciale prevăzute la art. 6 alin. (2), vor fi tranzacţionate pe sistemul alternativ de tranzacţionare ales, ulterior:
a) verificării îndeplinirii condiţiilor prevăzute de regulile de funcţionare a respectivului sistem alternativ de tranzacţionare;
b) încheierii contractului cu depozitarul central autorizat pentru efectuarea de către acesta de operaţiuni de depozitare şi de registru pentru respectivele societăţi comerciale;
c) încheierii contractului cu operatorul de sistem care administrează respectivul sistem alternativ de tranzacţionare.

	11. Articolul 8 se elimină.
Autor: Comisia pentru buget, finanţe şi bănci

	Prevederi formulate în cadrul art. 5.

	13.
	Art. 9 Obligaţiile de raportare ale societăţilor comerciale ale căror acţiuni se tranzacţionează pe un sistem alternativ de tranzacţionare aprobat de C.N.V.M. sunt stabilite de operatorul de sistem prin regulile de funcţionare a sistemului alternativ de tranzacţionare, aprobate de C.N.V.M.

	12. Articolul 9 se elimină.
Autor: Comisia pentru buget, finanţe şi bănci

	Prevederile sunt deja reglementate de Legea nr. 297/2004 cu modificările şi completările ulterioare.

	14.
	Art. 10 (1) Constituie contravenţii următoarele fapte:

a) nerespectarea, de către operatorii de piaţă/sistem, administratorii şi persoanele cu funcţii de conducere ai operatorilor de piaţă/sistem, după caz, a prevederilor art.2 alin.(l) şi alin. (3), art.5 lit. d), art.6 alin. (1) şi alin. (2) şi art. 8 lit. c);
b) nerespectarea, de către depozitarii centrali, administratorii şi persoanele cu funcţii de conducere ai depozitarilor centrali, a prevederilor art.5 lit. c) şi art.8 lit. b);
c) nerespectarea reglementarilor C.N.V.M. emise în aplicarea prevederilor prezentei legi;
(2) Constatarea contravenţiilor prevăzute la alin. (1) şi aplicarea sancţiunilor se fac de către C.N.V.M.
(3) Săvârşirea contravenţiilor prevăzute la alin. (1) se sancţionează cu amendă de Ia 5.000 lei la 100.000 lei.
(4) C.N.V.M. aplică sancţiuni persoanelor fizice cărora, în calitate de administratori, reprezentanţi legali sau exercitând de jure sau de facto funcţii de conducere le este imputabilă respectiva contravenţie pentru că, deşi puteau şi trebuiau să prevină săvârşirea ei, nu au făcut-o.
	13. Articolul 10 devine articolul 8 cu următorul cuprins:

Art. 8 - (1) Constituie contravenţii şi se pedepsesc cu amendă de la 5.000 la 100.000 lei următoarele fapte:

a) nerespectarea termenului stabilit la art. 2 aliniatul (1) de către consiliul de administraţie/directoratul societăţii;
b) încălcarea prevederilor art. 6 alin (1) de către consiliul de administraţie/directoratul societăţii.
(2) Constatarea contravenţiilor prevăzute la alin. (1) şi aplicarea sancţiunilor prevăzute se realizează de către organele cu atribuţii de control ale A.S.F.
Autor: Comisia pentru buget, finanţe şi bănci

	Corelare cu textul reformulat prin introducerea amendamentelor. S-au eliminat prevederile care contravin altor norme legale (Legea 297/2004, OG nr. 2/2001, Legea 31/1990).

	15.
	Art. 11 (1) Acţiunile societăţilor comerciale care, în termen de 12 luni de la data intrării în vigoare a prezentei legi, nu au adoptat o hotărâre în conformitate cu prevederile prezentei legi sau nu au dus la îndeplinire hotărârea adoptată, precum şi titlurile de participare emise de organismele de plasament colectiv tranzacţionale pe piaţa RASDAQ se vor tranzacţiona pe sistemul alternativ de tranzacţionare/secţiunea sistemului alternativ de tranzacţionare administrat de B.V.B., denumit ATS RASDAQ şi aprobat de C.N.V.M., care îndeplineşte condiţiile prevăzute la art. 7 alin. (4).
(2) în termen de 30 de zile de la intrarea în vigoare a prezentei legi, B.V.B. are obligaţia depunerii la C.N.V.M. a documentaţiei necesare în vederea constituirii unui sistem alternativ de tranzacţionare/unei secţiuni în cadrul sistemului alternativ de tranzacţionare aprobat de C.N.V.M. anterior intrării în vigoare a prezentei legi, care să îndeplinească condiţiile prevăzute la art. 7 alin. (4) şi care să fie dedicat/dedicată societăţilor ale căror acţiuni au fost tranzacţionate pe piaţa RASDAQ.

	14. Articolul 11 se elimină.
Autor: Comisia pentru buget, finanţe şi bănci

	Acţiunile unei societăţi nu pot fi tranzacţionate pe o piaţă de capital, dacă acţionarii nu au hotărât astfel. Legea nu poate înfrânge voinţa acţionarilor. Acţiunile emise de o societate nu pot fi tranzacţionate în cadrul unui sistem alternativ de tranzacţionare, fără ca operatorul de sistem să aprobe în prealabil acest lucru, în urma solicitării societăţii şi a verificării îndeplinirii condiţiilor de tranzacţionare. Tranzacţionarea nu poate fi automată prin efectul legii.

BVB este operator de sistem şi administrează deja un sistem alternativ de tranzacţionare aprobat de C.N.V.M. (secţiunea ATS-CAN, Decizia CNVM 534 / 21 aprilie 2010). Înfiinţarea de către BVB a unui al doilea ATS dedicat acţiunilor tranzacţionate pe piaţa RASDAQ nu are nici o justificare legală sau economică. Decizia de a înfiinţa un al doilea ATS aparţine strict acţionarilor BVB, societate de drept privat, legea nu se poate substitui voinţei acestora. Mai mult o astfel de ingerinţă în afacerile BVB ar afecta grav şi iremediabil încrederea investitorilor. 

	16.
	Art. 12 (1) Societăţile care sunt înscrise în lista menţionată la art. 2 alin (3), dar care nu au adoptat o hotărâre a adunării generale în conformitate cu art 3 alin. (1) - (3) au obligaţia ca, după expirarea termenului prevăzut Ia art. 11 alin. (1), să acorde dreptul de a se retrage din societate oricărui acţionar care formulează o solicitare în acest sens şi care nu exercită, singur sau împreună cu persoane cu care acţionează concertat, controlul asupra societăţii.
(2) Dreptul de retragere prevăzut la alin. (1) poate fi exercitat de acţionari în termen de 30 de zile de la expirarea termenului prevăzut la art. 11 alin. (1), societatea comercială având obligaţia ca, după depunerea tuturor cererilor de retragere, să urmeze procedura prevăzută la art. 3 alin. (4) - (7) din prezenta lege. Societatea achită acţionarilor care au solicitat retragerea din societatea contravaloarea acţiunilor în termen de cel mult 45 zile de la data adunării generale a acţionarilor.

	15. Articolul 12 devine articolul 9 cu următorul cuprins:
Art. 9.- (1) Activitatea Pieţei RASDAQ şi a pieţei valorilor mobiliare necotate încetează de drept la 12 luni de la data intrării în vigoare a acestei legi.
(2) A.S.F. va emite reglementări în aplicarea prevederilor prezentei legi în termen de 30 de zile de la intrarea în vigoare a acesteia, care se publică în Monitorul Oficial, Partea I.

Autor: Comisia pentru buget, finanţe şi bănci

	Modificarea actului constitutiv al societăţilor nu este necesară, piaţa pe care se tranzacţionează acţiunile emise de societate nefiind prevăzut de art. 8 din Legea nr. 31/1990 republicată cu modificările şi completările ulterioare.

	17.
	Art.13 (1) Societăţile comerciale cărora le sunt incidente prevederile prezentei legi au obligaţia modificării corespunzătoare a actelor constitutive, în termen de cel mult 120 de zile de la data intrării în vigoare a prezentei legi.
(2) Prevederile prezentei legi se aplică si societăţilor comerciale aflate sub incidenţa Legii 85/2006 privind procedura insolventei.
(2) Activitatea Pieţei RASDAQ şi a pieţei valorilor mobiliare necotate încetează de drept în termen de 12 luni de la data intrării în vigoare a acestei legi.

	16. Articolul 13 se elimină.
Autor: Comisia pentru buget, finanţe şi bănci

